2013 में गूगल ने कैलिको नाम की कंपनी खोलने की घोषणा की. गूगल के सहसंस्थापक लैरी पेज ने कहा कि इसका मकसद यह पता लगाना है कि बुढ़ापे को जितना हो सके टालकर व्यक्ति को दीर्घायु कैसे बनाया जा सकता है. गूगल के लिए यह कवायद कितनी अहमियत रखती है इसका अंदाजा इससे लगाया जा सकता है कि कैलिको का मुखिया एप्पल के चेयरमैन ऑर्थर लेविंसन को बनाया गया. ज्ञान, आवागमन, सेवा और स्वास्थ्य के क्षेत्र में गूगल की तैयारी बता देती है कि दुनिया पर उसका कब्जा लगातार बढ़ने वाला है.